OpenLLM-France/wikimedia huggingface dataset:
# Explication an deirvet figuren

| ◄ Eilvet cantic | Explication an deirvet figuren | Arguamant an drivet cantic ► |
Roue Jerusalem, aliet gant ar Bêleg-Bras ha Princet ar bobl, a accord dezo ar bermission da laqat teurel en eur poul don ar Profet. E vourrevien en disqen a zistribill ouc’h eur gorden. Jeremi a zell outo gant daoulagad a garantez, hac a zeblant invoqi Doue d’o zicour. Seblantout a ra c’hoas exorti ar bobl da ober pinijen. Guelet a rêr a gostez ar Bêleg-Bras Phassur ; e zaoulagad, e êr, e jestou, a anonç ar joa draitour a ra tridal e galon. A zeo dezàn e zeus eun domestiq, peini a deu da laqat executi an urzou.
                         Posuerunt me in lacu inferiori, in tenebrosis, et in umbra mortis.
                               Ps. 87. v. 7.
# Explication an eil figuren

| ◄ Arguamant an eilvet cantic | Explication an eil figuren | Eilvet cantic ► |
Ar Bêleg-Bras, Phasur, offanset pel a voa eus Jeremi, ha disesperet eus ar bredicationou a rê d’ar bobl en Templ , er chasse, en eur sqêi varnàn gant calz a vepriz. Pelloc’h e pouls c’hoas e venjanç : soudardet, dre e urz, er c’hemer, hac en trein d’ar prison. Er guelet a rêr a gostez d’an Templ, rac beza e voa realamant eno, tost da zôr huel Benjamin. Graguez, tud ancien, tud yaouanq a zeblant beza mantret o c’halon, en eur zellet eus an arvest eûzus-se.
                         Corpus meum dedi percutientibus, et non averti faciem meam ab increpantibus.
                               Isa. ch.50. v. 6.
# Explication ar c’huec’hvet figuren

| ◄ Peden ar profet Jeremi | Explication ar c’huec’hvet figuren | Arguamant eus a lizer Jeremi ► |
Guelet a rêr ar Judevien chadennet, ha var ar poent da bartia evit al lec’h ma tleont beza exilet. An dud coz, ar graguez, ar merc’het, hac ar vugale c’hoaz eus ar vronn, a zo reprezantet en eur fêçon an hevella. Unan eus ar re ancien, respectabl dre e oad, a zalc’h en e zorn eul lizer eus ar Profet Jeremi. Ober a ra publicamant lectur anezi, en eur e zistrempa gant an daelou a goez eus e zaoulagad. Ar bobl er zelaou gant un attantion glac’harus. Darn a zao o daoulagad entrezec an ên ; re-all o fix gant eur galon mantret var an douar ; ar graguez a c’holo o bizach gant o daouarn, hac ar merc’het a zeblant beza mantret gant eur glac’har ar vrassa.
                         Jerusalem, Jerusalem, quœ occidis prophetas, ecce relinquetur Domus deserta, et parvuli adducentur in captivitatem.
                               Maz. ch.23. v.37.
# Explication ar bempet figuren

| ◄ Pêvare cantic | Explication ar bempet figuren | Arguamant eus a beden Jeremi ► |
Guelet a rêr Taphnio, unan eus ar gaera kêriou eus an Egypt. Ar Judevien, offancet pell a voa a enep Jeremi, peini na zesse da ober dezo reprochou horrupl da veza en em dennet eno, a enep urzou Doue, en trein cruelamant e creiz ar blacen public : en teuler a reont var an douar, hac er beur-assomont, darn a doliou baz, re all a doliou mein. Ar Profet santel a veler gant eur fisionomi eus an touchanta : sevel a ra e zaouarn etrezec an ên, hac e ped, en eur vervel, evit e vourrevien . Un Æl a apparis a ziabell, var eur gouabren eclatant, eur bôd palmez en e zorn, hac a zigas dezàn ar gurunen a verzer.
                         O vos omnes qui transitis per viam attendite et videte si est dolor sicut dolor meus.
                               Thren. ch. 1. v. 12.
# Explication ar figuren genta

| ◄ Disclaration | Explication ar figuren genta | Arguamant ar c’henta cantic ► |
Ar Profet, oajet a bemzec vloas, a anonç d’ar roue Sedecias, revin e rouantelez ; discuel a ra dezàn an Templ, peini a vezo souden distrujet, ma na retorn da Zoue. Ar Roue a seblant spouronet eus e c’hourdrous. E qever e dron zo, eus eur c’hostez, Princet ar bobl, hac en tu all ar Vêleyen hac ar Fals Profetet. Ar re guenta a ziscuel, dre eur c’hoërz-goab ha dre jestou insolant, ar mepris o deveus evit Jeremi hac e bredicationou : ar re all a ziscuel gant an tan fulor a vrill en o daoulagad, ha dre grigonch o dent, an arrach o deveus a enep ar Profet.
                         Erat enim eos docens, sicut potestatem habens, non sicut Scribæ eorum et Pharisæi.
                               Maz. ch. 7. v. 29.
# Ezen an Noz

| ◄ An diou Vignonez | Ezen an Noz | Son ar Gemenerien ► |
* Ezennig flour, ezen dispar,
* Buhe an noziou sioul ha peuc’hus,
* Te had ar spi war an douar
* Gant eur pok dous ha karantezus.
* Ar c’hlizen a disken ganit
* E kalon ar bleuniou mousc’hoarzus,
* Hag int, ’n eur stoui, a ro d’it,
* Evel trugare, o c’houez melus.
* Er brouskoajou sioul ha didrous,
* Da halan a zihun an deliou,
* O luskellat ’n o neizig dous
* Da vignoned, an evnedigou.
* An estig-noz, er c’hoad uhel,
* A ginnig d’it e zôn arc’hantet ;
* Ha te laouen, a denn-askell,
* He doug d’an oabl glas steredennet.
* E chiminal al lochennig
* Te gân bemnoz joa an tiegez,
* Hag e bleo aour ar bugelig
* Da ine a drid gant levenez.
* D’an dud yaouank o hunvreal
* E vouskanez sôn ar garante,
* War an dremmou trist ha tenval
* E skanvaez koummoul ar vuhe.
* Kannerezed, lutuned noz,
* Ganit, pell zo, a zo anavet.
* Ped gwech, er zaonen hag er roz,
* War da askel o deus diskuizet !
* Ezennig skanv, mouez ar sioulder,
* Pa valeez traouien ha mene,
* Da Vreiz-Izel, hon bro dener,
* Lavar karante he bugale.
* Pa dremenez ’us d’ar mor bras,
* D’ar merdead komz eus e vroïg,
* Kas d’ean c’houez ar balan glas,
* Ha gant douster luskel e vagig.
* Ha d’ineou ar Vreiziz koz,
* A ouel ennout stad o Bro garet,
* Evidomp holl lavar bemnoz :
* « Kousket en peuc’h, Breiz ne varvo ket ! »
# Beg al laouenanig

| ◄ Kotogotogog | Beg al laouenanig | Yannig an difouper neiziou ► |
* Nn piou a zisplufe beg al laouenanig (2 wech),
* Eul labousig ker bihanik e veg,
* Beg al laouenanig, holl a-hed-a-hed.
* 2
* Na piou a zisplufe penn al laouenanig,
* Eul labousig ker bihanik e benn, e veg,
* Beg al laouenanig, holl a-hed-a-hed.
* 3
* Na piou a zisplufe gouzoug al laouenanig,
* Eul labousig ker bihanik, e c’houzoug, e benn, e veg
* Beg al laouenanig, holl a-hed-a-hed.
* 4
* Na piou a zisplufe bruched al laouenanig,
* Eul labousig ker bihanik e vruched, e c’houzoug, e benn, e veg
* Beg al laouenanig, holl a-hed-a-hed.
* 5
* Na piou a zisplufe kein al laouenanig,
* Eul labousig ker bihanik e gein, e vruched, e c’houzoug, e benn, e veg,
* Beg al laouenanig, holl a-hed-a-hed.
* 6
* Na piou a zisplufe askell al laouenanig,
* Eul labousig ker bihanik e askell, e gein, e vruched, e c’houzoug, e benn, e veg,
* Beg al laouenanig, holl a-hed-a-hed.
* 7
* Na piou a zisplufe kov al laouenanig,
* Eul labousig ker bihanik e gov, e askell, e gein, e vruched, e c’houzoug, e benn, e veg,
* Beg al laouenanig, holl a-hed-a-hed.
* 8
* Na piou a zisplufe lost al laouenanig,
* Eul labousig ker bihanik e lost, e gov, e askell, e gein, e vruched, e c’houzoug e benn, e veg,
* Beg al laouenanig, holl a-hed-a-hed.
* 9
* Na piou a zisplufe gar al laouenanig,
* Eul labousig ker bihanik e c’har, e lost, e gov, e askell, e gein, e vruched, e c’houzoug, e benn, e veg,
* Beg al laouenanig, holl a-hed-a-hed.
* 10
* Na piou a zisplufe troad al laouenanig,
* Eul labousig ker bihanik e droad, e c’har, e lost, e gov, e askell, e gein, e vruched, e c’houzoug, e benn, e veg,
* Beg al laouenanig, holl a-hed-a-hed.
* 11
* Na piou a zisplufe ivin al laouenanig,
* Eul labousig ker bihanik e ivin, e droad, e c’har, e lost, e gov, e askell, e gein, e vruched, e c’houzoug, e benn, e veg,
* Beg al laouenanig, holl a-hed-a-hed.
Ar ganaouenn-man a zo bet desket d’in gand Per Lichou eus Plouzeniel. Distagellet mat e ranko beza ho teod evit gellout lavaret, fraes ha huan, en eun aridennad : e ivin, e droad, e c’har, e lost hag all, met, abouez poania e teuoc’h abenn. Chans vat d’eoc’h.
Melegan.
# Bennoz ann Eskop

| ◄ Ann hini a garann | Bennoz ann Eskop | Ar milioner, fals pinvidik  ► |
War don : O filii et filiæ
Binniget vo ann den Doue,
Ro he vennoz d’he vugale ;
Binniget ann Eskop santel
E Breiz-Izel.
DISKAN.
Binniget hon Eskop santel E Breiz-Izel.
Ann Eskop zo, gant levenez,
Deuet da vale enn hon touez,
Da zigaz d’e-omp grasou Doue
Ha trugare.
Binniget hon Eskop santel,
E Breiz-Izel.
Gwechall hon tadou oa paien,
Hep feiz, na Doue, na lezenn ;
Ho daoulagad oa koumoulet
Gant ar pec’hed.
Binniget hon Eskop santel,
E Breiz-Izel.
Sant Kaourintin, sant Tugdual,
Sant Pol, sant Briek, sant Gweneal,
Gant sin ar Groas deuz distroet
Ar Vretoned.
Binniget hon Eskop santel,
E Breiz-Izel.
Bugaligou, Eled Doue,
Jezuz ’ gare ar vugale :
Hon Eskop zo evel Jezuz,
Karantezuz.
Binniget hon eskop santel,
E Breiz-Izel.
Stouit, bugale ha tud koz,
Pa ro ann Eskop he vennoz ;
Stouit, stouit dirak Doue,
Gant karante.
Binniget hon Eskop santel,
E Breiz-Izel.
He vennoz zo eur c’hlizen aour,
A goue puill war ar pec’her paour ;
Bennoz ann Eskop a ra vad
Da bep tiad.
Binniget hon Eskop santel,
E Breiz-Izel.
— Eskop santel, roit ho pennoz
D’ann dud iaouank ha d’ann dud koz ;
Roit ho pennoz, enn hanv Doue,
D’ho pugale.
Binniget hon Eskop santel,
E Breiz-Izel.
Roit ho pennoz d’ar Vretoned,
D’ann eost, d’ar parkou, d’hor bered,
E pe-lec’h e kousk hon tadou
Hag hor mammou.  Binniget hon Eskop santel,
E Breiz-Izel.
Evid-omp c’houi bedo Doue,
Ar Werc’hez ha zent Breiz ive,
Hag ez aimp holl d’ar Baradoz
Gant ho pennoz.
Binniget hon Eskop santel,
E Breiz-Izel.
— ’Pad ma vo eunn Eskop e Breiz,
E Breiz vo Esperans ha Feiz :
Bennoz, bennoz, bennoz Doue,
Ha trugare.
Binniget hon Eskop santel,
E Breiz-Izel.
Enn deiz diveza euz ar bed,
Vo c’hoaz e Breiz tud daoulinet,
Daoulinet gant feiz o pedi
Jezuz , Mari.
Binniget hon Eskop santel,
E Breiz-Izel.   Binniget vo ann den Doue,
Ro he vennoz d’he vugale,
Binniget ann Eskop santel
E Breiz-Izel.
Binniget hon Eskop santel,
E Breiz-Izel.
# Bennoz ann eskob (ton)

| ◄ Ann hini a garann | Bennoz ann eskob | Ar milioner ► |
N°11.
# Bemdez, bemnoz hag e pep ti

| ◄ Hirie, lavaromp trugarez | Bemdez, bemnoz hag e pep ti | Ar martolod en e vagig ► |
* Diskan.
* Bemdez, bemnoz hag e pep ti,
* Meulomp Mari.
* Tridal ’ra palez an Nenvou
* Hag hon sent koz en Ilizou
* Pa lavar an holl galonou :
* Meulomp Mari.
* Kristenien, deut d’an ilizou,
* Heman eo miz ar c’hantigou
* Klevout reer en holl vroiou :
* Meulomp Mari.
* Plijet ganeoc’h, sent hag aele(z)
* Unani ho mouez gant hon re :
* Hon c’han a vo kaeroc’h neuze.
* Meulomp Mari.
* Ni zo da Vari ’n em ouestlet,
* Da Vari ni a vo bepred :
* Kanomp eta gant joausted :
* Meulomp Mari.
* Kalz o deus doujans ’vit Mari,
* Ha kalz o deus fizians enni :
* Aman an holl a zo d’ezi.
* Meulomp Mari.
* Hirie, Rouanez an Nenvou,
* Plijit degemer hon gouestlou ;
* Ni a ro d’eoc’h hon c’halonou.
* Meulomp Mari.
* Mari, war an Aelez renit,
* An Anaon eus ar boan tennit,
* Holl nerz an droukspered torrit.
* Meulomp Mari.
* Mari repu e pep mare,
* Mamm dous bepred d’ho pugale,
* C’houi hon c’haso betek Doue,
* Meulomp Mari.
* Mari, ne vimp ket pardonet,
* Ne drec’himp war an droukspered,
* Nemet ganeoc’h-c’houi skoazellet.
* Meulomp Mari.
* Hep Mari vezer ket salvet,
* Gant Mari ne vezer kollet ;
* Mari ni a vo d’eoc’h hepred.
* Meulomp Mari.
* Selaouit ouz hon pedennou,
* Hon difennit ’hed hon deiziou,
* Hon sintrit war hon talarou,
* Meulomp Mari.
* Mari, pa ’z oc’h ken galloudus,
* Bezit ivez trugarezus,
* Pedit ’vidomp ho Mab Jezuz.
* Meulomp Mari.
* Grit ma vo bepred dourn Doue
* Dous e-kenver ho pugale,
* Ma ’z aimp d’an Nenv da gana ge :
* Meulomp Doue.
# Bennoz d’hec’h, ma Doue !

| ◄ Ar falc’her | Bennoz d’hec’h, ma Doue ! | Aliou eur vamm d’he bugalez  ► |
Gloria in excelcis Deo !
* O ma Doue, c’houi a zo mad !
* Roet hoc’h euz d’in eur vamm vad,
* Eur vamm meurbet karantezuz,
* Evel ho Mamm, Salver Jézuz.
* O ma Doue, c’houi a zo mad !
* Roet hoc’h euz d’in eun el mad,
* Zo diskennet euz ho palez,
* ’Vit ma hencha ’pad ma buez.
* O ma Doue, c’houi a zo mad !
* Roet hoc’h euz d’in sant Egarad,
* Sant Egarad evit Patron ;
* Vel-d-han ra vinn kristen gwirion !
* O ma Doue, c’houi a zo mad !
* Dre ho kraz me a zo Breizad ;
* Breizad ha Kristen me a vo,
* Kristen, Breizad, bete ’r maro !
* O ma Doue, c’houi a zo mad !
* Roet c’heuz d’in boet ha dillad,
* Evel d’al labousik bihan
* Epad ann hanv d’hec’h-hu a gann.
* O ma Doue, c’houi a zo mad !
* N’ alfen ket hoc’h ankounac’haat,
* Roet ho c’heuz d’in eun ene,
* Evit ho karout, ma Doue !
* O ma Doue, c’houi a zo mad !
* Gwelet rann gant ma daoulagad,
* Ann héol, al loar hag ar stered,
* Hag ann traou kaer hoc’h euz krouet.
* O ma Doue, c’houi a zo mad !
* Roet c’heuz d’in mignoned er-vad,
* Kerloc’h, Daniel, an Eskop Gwen,
* Karis, pevar zant, pevar den.
* O ma Doue, c’houi a zo mad !
* Gan-hec’h eo bet harpet ma zroad,
* Hag aliez oc’h deut d’am difen
* Ha d’am derc’hel enn ho lezen.
* O ma Doue, c’houi a zo mad !
* Bet em beuz, ’vel-d-hoc’h, kalonad ;
* Neuze me goueze d’ann daoulin,
* C’houi, ma Doue, zelle ouz-in !
* O ma Doue, c’houi a zo mad !
* Sec’het c’heuz d’in ma daoulagad ;
* Pa voann pleget gant ann anken,
* Ma Doue, c’houi voa em c’hichen.
* O ma Doue, c’houi a zo mad !
* Ped gwech oc’h deut evel eun Tad
* D’am zevel diwar ann douar,
* Pa gouezenn dindan ma glac’har.
* O ma Doue, c’houi azo mad !
* Roet oc’h euz d’in ma mennad,
* Pa oc’h euz lakeat em chreiz,
* Karantez, esperans ha feiz.
* O ma Doue, c’houi a zo mad !
* Pedet, meuz ho Mamm e Bulat,
* E Remengol, e Jossélin,
* Hag e Gwengam, war ma daoulin.
* O ma Doue, c’houi a zo mad !
* Pa vo serret ma daoulagad,
* Astennit ho torn gant true,
* Salver Jezuz, war ma ene.
* O ma Doue, c’houi a zo mad !
* Me a deu d’ho trugarekat ;
* Gloar d’hec’h, Jezuz, e Breiz-Izel
* Gloar d’hec’h, Jezuz, gloar eternel !
                                  J.-P.-M. Ar Skour,
                                     Barz ann Itron Varia Remengol.
Enn iliz abati Landévének, e-tal bez sant Gwénolé ha bez he vignon ker, ar roué Gralon, 25 a viz Eost 1869.
* ↑ An Aotrou Kerloc’h, Person Hanvek, maro ar 17 a viz Genver 1860.
* ↑ An Aotrou Daniel, Vikel-Vraz a Eskopti Kemper, maro ar 26 a viz Du 1868.
* ↑ Ann Eskop Guen, — eur zant, ann Aotrou Joseph-Mari Graveran, Eskop Kemper ha Leon, maro ar c’henta deiz a viz C’houevreur 1855.
* ↑ Ann Aotrou Michel Karis, Barz Méné-Bré, Person Plougras, maro e Plestin, ar 15 a viz Mae 1867.
# Beati mortui…

| ◄ Eit en enan | Beati mortui… | Ar en deulin, auit klod er Sent.  ► |
« Audivi vocem de cœlo dicentes mihi : Scribe : « Beati mortui qui in Domine moriuntur ».
(Apoc. XIV, 13).
Bugulion meur en Amzér-gent, E vezé guélet ar bep-hent Hou chetal é kas diragoh ; O Penneu-rum el Lézen-Goh Hous anzaùas de vout é sent, Goudé ur hir-divent, Mesk hou kerent hui e varùé... Eurus er ré-varù hag e varù é Doué.
Rouañné félan, diougañnerion Kuh pe klodus ; pesketerion Saùet de vout Apostoled ; Moézi santel en dès ouélet ’N ur heuli Jézus ’n É Basion,
Meneh, guerhiézed, merhérion, Testeu gùirion, marù oh ér joé. Eurus er ré-varù hag e varù é Doué.
Nag er varhegion hir ou barù E saillé é divréh et marù N' ur hoarhet goéù oll ar un dro, — Aùit ou ziern hag ou bro ; Kélouh, Gèrent, Ereg, Morvan, Sonn én ou saù èl pouar peulvan, O treménvan dispar ou doé ! Eurus er ré-varù hag e varù é Doué.
Brezélour gall, me martelod, Té eùé zo klodus ha lod Pe varuès aùit en Droukans ! Ne ouélis chet, douar kun a Frans, Rak én dachen mar bent gloéziet,
Mibion kadarn ha ré-groéziet Vo ou bézied kroéziet eùé... Eurus er ré-varù hag e varù é Doué.
Meit té, o men goèd, kadour garù, Mab Breiz, ne zouji chet er marù. Rag é pouleu-lagad gouli En ankeu, me oér e ùéli, Troeit karantéus doh ha hloez, Deulegad-doué ’ n Hani ou dès Skouret d’er Groéz azeuladoé... Eurus er ré-varù hag e varù é Doué.
Er ré devéet ou harlu, E mant duhont, én néanù, ul lu Léh nen dès mui na kann na poén. E guen, heuli e rant én Oén ’ Peb léh m’é a éh ant geton,
Geton ’mant kalon-oh-kalon : Kadour breton, chonj én treu-sé... Eurus er ré-varù hag e varù é Doué.
Miz er ré treménet 1914, kent monet d’er brezél.
# Ginivelez S. Anton

| Ginivelez S. Anton | S. Anton e kouent Tadou S. Frances ► |
Sant Anton, ganet e Lisboon, ar 15 a viz eost, a ioa mab da Vartin de Bouillon, ha da Dhereza Travera, tud a lignez huel ha brudet bras. Ferdinand oa an hano roet dezhan enn he Vadiziant.
Ar vam a ioa devot bras, hag a ziskueze aliez d’he mab an iliz dediet d’ar Verc’hez Vari savet-enn-env. Ar bugel a zelle outhi gant karantez tener eur c’hrouadur, karantez hag en devoue ato goude-ze evit ar Vam santel da Zoue. D’an oad a zek vloaz, e oue lakeat etouez ar gloer euz ar Gathedral, hag eno e oue eur skuer evit an holl dre he aket da studia ha dre he zevosion. D’he bemzek vloaz, ez eaz enn eun Urs Chaloniet hag a heuille reolenn Sant-Augustin. Eno an holl a oue estonet ouz he velet o ren eur vuez ker skueriuz, oc'h heuilla vertuziou Jezus ha Mari, o tiskuez eur garantez heb he far hag eun humilite ar vrassa. Kement tamm amzer a c’helle da gaout dezhan he unan a dremene o pedi, o studia ar Skritur-Sakr ha leoriou an Tadou santel : evelse, evit guir, e teuaz e berr amzer da veza habil eun eston.
# Girio kaer ha fur

| ◄ Ave Maria ar Martoloded hag e dud | Girio kaer ha fur | Noz an Nedeleg ► |
* — « War ar c’hlazen deus ganimp ; bugel, deus da c’hoari !
* » Ni a ray, hep gôut d’az mam, jabadao, kaniri ! »
* — « Nan, ’me ar bugelig fur, ma mam he deus laret
* » Penôs ’lies, er c’hlazen, aered a ve kuzet, »
* — « Plac’hig yaouank deut ganimp, dre ar gwenojenno,
* » Goude koan ec’h eo ken brao ober kontadenno ! »
* — « Nan, emei, rak gôud a ran penôs, ’n hon zraouienno,
* » Pa ve noz, wit hon tapout, Satan ’stign higenno. »
* — « Ho pried ’zo pell du-hont, ’chomet ket hoc’h unan,
* » Ni ho ped, kwitât ho ti, ha deut ganimp hep doan ! »
* — » Me ’blij d’in pa deu zerr-noz, azeet ’tal an tan,
* » Sonjal em fried karet ; neuze me ’bed, me ’gan. »
* Eun de ar paour kez pried, gant amzer fall tapet,
* E-kreiz ar mor don, siouaz, eur be an eus kavet.
* — « Daero dourek ’deus redet ’hed ma dioujod koac’het,
* » ’Met esperi ’ran eun de, en Nenv, kât ma fried. »
* E kichen eur groaz dister, en bered ar barouz,
* Am intanvez paour a deu, alïes ha didrous :
* « En harz ar groaz, emezi, me ’gav konfort ha joa,
* « Ma c’hroaz nan eo ket eur bec’h re bounner ’wit ma skoa. »
* Pa zo bet deut d’hen kavout mignoned he c’hare,
* Ewit rei d’ezi o dorn, ’wit dimi a newe :
* « Re e karan, emezi, an hini ’m eus kollet,
* « Dean ’vin bepred fidel, ne addimein ket. »
# Gizio koz, gizio newe

| ◄ Bugale dizoue | Gizio koz, gizio newe | Nozwejo ► |
* Bretoned vat, me am eus c’hoant
* Da ganan d’ec’h eur zonig koant
* War gizio koz hon c’hendado,
* Re dilezet herie ’n o bro.
* Gwechall, en Breiz, e oa ar c’hiz
* Da diski mad ar c’hatekiz ;
* Kordan a re, ha pen-da-ben,
* An obero hag ar greden.
* Herie an de eo deut ar c’hiz
* Da gazout prim hent an iliz,
* Lezen Doue, a-vec’h disket,
* Abred, gant kalz a ve ankouêt.
* Gwechall en Breiz ne vije ket,
* Eur wech an heol et da gousket,
* Merched yaouank dre en hencho
* O tistrei eus an ebato.
* Ar vam herie ’oar ken krozal,
* Pa zeu he merc’h en noz tenval ;
* Ha koulskoude, tolet pled-mat,
* E ve kailhar ouz he dilhad.
* Gwechall en Breiz, ar yaouankiz
* A ’n em wiske herve ar c’hiz ;
* Mestr ha mevel, war ar steuden,
* Gave danve o zoleten.
* Ha herie ’n de nag a dudo
* A weler difetet ’n hon bro !
* Dispign a rer hep damanti
* ’Wit klask an tu da ’n em benti.
* Gwechall en Breiz, an dud yaouank
* ’Chome ’n o bro ! Ne oa ket stank
* Ar re ac’h e d’ar broio-pel ;
* Holl e vewent en Breiz-Izel.
* Breman, siouaz ! e tilezont
* Tad, mam ha bro, ha divergont
* ’Trezek Paris, hanv ha gouanv,
* E tiredont evel chas-klanv.
* Gwechall en Breiz, n’ouvean ket
* ’Zo bet unan bennak marvet
* Na gant an naon, na dilezet ;
* He holl dud Breiz he deus maget.
* Ha koulskoude er c’herio bras
* Kalz a Vreiziz a varw, siouaz !
* Dizorc’hennet eus a bep tu,
* Paour ha debret gant an astu.
* Gwechall en Breiz pep tiegez
* A ’n em blije, ha bep nozvez,
* O klewet len bue ar zent ;
* Perak ’rer ken ’vel diagent ?
* Diouz an noz koulz ha d’ar mintin,
* Ar pedenno war an daoulin !
* Doue dalc’hmad er pen kentan !
* Perak ne zonjer ken Ennan ?
* Gwechall en Breiz, a rum da rum,
* Ar Vretoned ’devoa kustum
* Da vont laouen d’an ofiso,
* D’an oferen, d’ar gouspero.
* ’Kichen herie ar yaouankiz,
* Kazet ganti hent an iliz,
* Na glask, siouaz, ’met ebato,
* Danso diroll, ha nozwejo,
* Perak kement a drubuilho,
* A dizurzo hag a daero ?
* Troet zo kein, e lec’h derc’hel,
* D’ar gizio mat en Breiz-Izel.
# Giziou koz ar Vretoned

E niveren miz genver ez euz bet komzet eus ar c’hiz koant a yoa e Treger da rei neud d’ar gesterien ha d’ar gesterezed a vez o kestal en iliz.
Eur c’hiz-all ker brao ha talvoudus ive d’an ilizou am eus gwelet pa oan yaouank, ar c’hiz da rei e prof d’ar zant patron al leue kenta a vije divar an ouneri a veze bet maget en tiegeziou pinvidik eus ar barrez. Eur wech an amzer e veze klevet lavaret er gador epad ar pron : « An hen-ma-hen en deus roet d’ar zant eul leue hag a vezo gwerzet war ar groaz goude an oferen ».
Eleiz a dieien a garie kaout bep bloaz eul leue bennak da zizoun bet roet e prof d’ar zant, en aviz kaout muioc’h a chans ganto, hag ive abalamour o veza ma tennent eus an tiegeziou bras e vezent peurliesa eus eur ouenn vat.
Evel-se, da c’houde an oferen e veze prez en dro d’ar groaz. Al leue a veze savet war ar pazennou evit beza gwelet gwelloc’h ; an holl a felle d’ezo touch outan, e veudika, da weled ha lard oa ; hag ar baotred vihan a veze atao da dosta, lod krog en e lost, lod-all en e ziskouarn. Ar vugale a veze al leuig eus o c’hear a veze eul lorc’h enno o welet ar stad a reat anezan ! Hag ar re a brene o zud anezan a veze kement-all pe muioc’h a a fouge enno. Gwelet e veze meur a hini o chacha war chupen o zad hag o c’hopal : « Va zad, prenit anezan ’ta, va zad ! »
Al loenig-se bet roet en ofrans d’an iliz a veze karet gant an holl dreist loened-all an tiegez ; hag hen bras ha koz e veze sonj atao eus peleac’h oa prenet.
Ped gwech n’em beus-me ket bet klevet tud o lavaret : « Hounez, ar vioc’h-se, — Doue r’he diouallo ! — a zo ama abaoue pell a zo ; hounez zo bet prenet divar ar groaz ! »
Traou-all a veze roet c’hoaz en ofrans d’an iliz. Pa veze bet mat an eost, kalz a roe eun tamm sac’had ed, lod, patatez, amann, betek foenn seac’h em beus bet gwelet gwerza war ar groaz.
Ar c’hiz da rei e prof traou eus an tiegez, traou eus an douarou, ouspen ma ’z oa eur binvidigez evit an iliz, a yoa ive eur c’hiz vat ha santel. Diskouez a rea an anaoudegez vat a dleomp holl da Zoue evit ar madou a ro, hag a blij d’ezan en e vadelez miret d’eomp.
                                              Marianna ABGRALL.
# Giriou prisius

| ◄ Ar zilvidigez | Giriou prisius | Kreden en Doue ► |
"Silvestrik"
* 3.
* Ar pec’hed neuz digaset paourentez vras d’ar bed,
* Kollet n’euz hon holl danvez, hon gloar, hon eurusted.
* Justis an env a c’houlen, ma ve paeet hon dle.
* Anez ret mont d’an ifern! ’pad an eternite.
* 3.
* Mes trugare da Zoue, esperans hon deuz c’hoaz,
* Hon dleou a zo paeet, gant Jesus var ar groaz
* En kreiz holl boaniou ’r maro he gomzou diveza
* A lar d’an env, d’an douar. "Peurc’hroet eo pep tra"
* 4.
* Jésus hag hen pinvidik a gemeraz hor flas
* Ar paour dre he baourentez hell dont pinvidik bras
* Tenzor an env zo digor, dre nerz he sakrifis,
* Ar paour a hell he gemer hep arc’hant hag hep pris.